12 (αριθμός)

Το 12 (δώδεκα) είναι ο φυσικός αριθμός που βρίσκεται μετά από το 11 και πριν από το 13. Είναι ένας άρτιος αριθμός, αφού 12:2 = 6, δηλαδή διαιρείται με το 2, στο σύνολο των φυσικών αριθμών. Ο αριθμός 12 συμβολίζεται ως XII στο ρωμαϊκό σύστημα αρίθμησης και ως ΙΒ´ ή ιβ´ στο ελληνικό σύστημα αρίθμησης.

Στα μαθηματικά
 Το 12 είναι ένας σύνθετος αριθμός, ο έκτος μετά τους 4, 6, 8, 9 και  10, αφού οι φυσικοί διαιρέτες του είναι 1, 2, 3, 4, 6 και 12, δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 14. Aποτελεί υψηλά σύνθετο αριθμό καθώς διαθέτει περισσότερους διαιρέτες (5) από όλους τους αριθμούς που προηγούνται πριν από αυτόν.
 Το 12 είναι ένας υπερτέλειος αριθμός, αφού το άθροισμα των διαιρετών του, πλην του εαυτού του, είναι μεγαλύτερο από τον ίδιο. Είναι ο μικρότερος φυσικός αριθμός με αυτή την ιδιότητα.
 Το ανάπτυγμα πρώτων παραγόντων του 12 είναι 12 = 2² ·3.
 Το 12 είναι ο τέταρτος αριθμός Πελ.

Στη Γεωμετρία
 Στη γεωμετρία, το δωδεκάγωνο, είναι ένα πολύγωνο σχήμα.
 Στη στερεομετρία, το δωδεκάεδρο έχει 12 έδρες.

Άλλες πράξεις
Οι τετραγωνικές ρίζες του 12 είναι δύο άρρητοι αριθμοί, ίσοι κατά προσέγγιση με ±3,4641016151377545870548926830117
 12! = 12·11·10·9·8·7·6·5·4·3·2 = 479.001.600
212 = 12↑↑2 = 1212 = 8.916.100.448.256

Σε αριθμητικά συστήματα άλλων γλωσσών

 Αραβικοί αριθμοί (παλαιοί) Αρμενικό σύστημα αρίθμησης Σύστημα αρίθμησης Μπάνγκλα ΔΙΙ Αττικό σύστημα αρίθμησης  Εβραϊκή γλώσσαV20-Z1-Z1 Αιγυπτιακοί αριθμοί Ινδικό σύστημα αρίθμησης στο (Δεβαναγαρικό αλφάβητο) Κινεζικό σύστημα αρίθμησης και Ιαπωνικό σύστημα αρίθμησης Ταμίλ Ρωμαϊκό σύστημα αρίθμησης Τάι  Τσουβασία στην Τσουβασία.  Ουρντού ιβʹ Αρχαία Ελλάδα, ελληνικό σύστημα αρίθμησης Μαγιμαλάμ

 Το 12 στη Χημεία 
 Ο ατομικός αριθμός 12 αντιστοιχεί στο μαγνήσιο.
 Η ατομική μάζα 12 (κατά προσέγγιση μονάδας) αντιστοιχεί στον άνθρακα.
 Η ομάδα 12 του περιοδικού πίνακα των χημικών στοιχείων αντιστοιχεί στην πρώην IIB, δηλαδή την ομάδα του ψευδαργύρου.
 Το δωδεκάνιο (C12H26) είναι η απλούστερη οργανική ένωση με δώδεκα (12) άτομα άνθρακα.
 Το αντίστοιχο κορεσμένο αλειφατικό μονοκαρβοξυλικό οξύ με δώδεκα (12) άτομα άνθρακα είναι το δωδεκανικό οξύ (ή δωδεκανοϊκό οξύ, C11H23COOH), που έχει επίσης την εμπειρική ονομασία «λαυρικό οξύ».

 Το 12 στην Αστρονομία 
 Το Μεσιέ 12 είναι ένα σφαιρωτό σμήνος σε απόσταση περίπου 16.000 ετών φωτός στον αστερισμό Οφιούχος.
 Ο 12 Βικτώρια είναι ένας αστεροειδής.

Ιστορία, θρησκείες και παραδόσεις
 Οι Θεοί του Ολύμπου στην αρχαία μυθολογία είναι 12. Μετά την Τιτανομαχία οι 12 θεοί διαδέχτηκαν 12 τιτάνες.
 Οι Άθλοι του Ηρακλή είναι 12..
 Στις πολυήρεις της ελληνιστικής εποχής ανήκαν και οι «δωδεκήρεις», που είχαν δώδεκα (12) σειρές κωπηλάτες. Διάταξη κωπηλατών  4:4:4 ή 6:6, εκτός κι αν ήταν καταμαράν, με τη συνένωση δύο (2) εξηρών με μια ενωτική εξέδρα. Υπάρχει μία (1) μόνο αναφορά ύπαρξής τους:  Στο στόλο του Πτολεμαίου Δ΄, όπου αναφέρεται η ύπαρξη δύο (2) τέτοιων πλοίων.de Souza (2008), p. 357.Morrison (2004), p. 77. Αντίθετα, στη ναυμαχία του Ακτίου, δεν αναφέρεται να συμμετείχε κανένα πλοίο μεγαλύτερο από δεκήρη.
 Αρκετοί συνασπισμοί 12 πόλεων ταυτοποιούνται στην Ιστορία ως «δωδεκαπόλεις», με πιο γνωστή την Ετρουσκική Συμπολιτεία. 

Άλλες χρήσεις
12 είναι οι μήνες ενός έτους.
Τα κρανιακά ή εγκεφαλικά νεύρα αποτελούν 12 ζεύγη νεύρων (εγκεφαλικές συζυγίες).
Το Renault 12, ήταν μοντέλο αυτοκινήτου τη δεκαετία του ´60.
Το Datsun 12, ήταν προπολεμικό αυτοκίνητο της ομώνυμης αυτοκινητοβιομηχανίας.

 Αναφορές και παρατηρήσεις 

 Εξωτερικοί σύνδεσμοι 



Κατηγορία:Υψηλά σύνθετοι αριθμοί
Κατηγορία:Υπερτέλειοι αριθμοί